אירנה אדמוביץ'

אירנה אדמוביץ' (בפולנית: Irena Adamowicz; 11 במאי 1910 – 12 באוגוסט 1973) הוכרה כחסידת אומות העולם בשל פועלה למען יהודים בגטאות בפולין ובליטא.

ביוגרפיה
אדמוביץ' הייתה ילידת ורשה, עובדת סוציאלית, וקתולית אדוקה באמונתה. בשנות העשרים לחייה הייתה פעילה בתנועת הצופים כמדריכה, ובהמשך כרכזת. במסגרת תפקידה התקרבה לתנועת הנוער הציונית השומר הצעיר, הייתה שותפה לשיתוף פעולה עמה, ונטלה בה חלק פעיל. עוד לפני מלחמת העולם השנייה סיימה את הלימודים באוניברסיטת ורשה. 

לאחר כיבוש פולין על ידי הנאצים הייתה פעילה בארמייה קריובה. בקיץ 1942 מילאה שליחויות מסוכנות מטעם המחתרות היהודיות בגטאות ורשה, ביאליסטוק, וילנה, קובנה ושאוולי. פועלה היה חשוב מכמה בחינות: קישור בין המחתרות היהודיות ובין ארגון המחתרת הפולני, ארמייה קריובה; העברת מידע בין הגטאות והמחתרות; ועידוד מוראלי ליושבי הגטאות.

לאחר המלחמה המשיכה אדמוביץ' לטפח את קשריה עם התנועות הציוניות, וב-1958 אף ביקרה בישראל.

לקריאה נוספת 
 האנציקלופדיה של השואה, בהוצאת יד ושם.
 ספר הפרטיזנים היהודים, מרחביה 1958.

קישורים חיצוניים 

 
 אירנה אדמוביץ באתר דעת (ערך מורחב)

פולניות חסידות אומות העולם
לוחמי ארמייה קריובה
מצילים בשואה: פולין
בוגרות תנועת הצופים
בוגרי תנועת הצופים
בוגרי אוניברסיטת ורשה
בוגרות אוניברסיטת ורשה
פולניות שנולדו ב-1910
פולנים שנולדו ב-1910
פולנים שנפטרו ב-1973